[{"text_idx": "#000013", "text": "Enw rydym wedi clywed llawer ohono dros y misoedd diwethaf, Carwyn Tuipulotu, wedi arwyddo ei gytundeb proffesiynol cyntaf ac yn arwyddo gyda\u2019r Scarlets am bedair blynedd."}, {"text_idx": "#000014", "text": "Mae\u2019r chwaraewr 19 mlwydd oed wedi creu argraff dda iawn y tymor yma ar o\u0302l iddo ddod oddi\u2019r fainc yn ystod gem Leinster i wneud ei ymddangosiad cyntaf yn y Guinness PRO14."}, {"text_idx": "#000016", "text": "Ar hyn o bryd mae Carwyn yn rhan o garfan Chwe Gwlad Cymru d20 ar o\u0302l iddo gael ei gapiau cyntaf i Gymru wrth gynrychioli\u2019r timoedd D16 a D18."}, {"text_idx": "#000017", "text": "Mae hefyd yn ei flwyddyn gyntaf ym Mhrifysgol Abertawe yn astudio athroniaeth ac yn cyfuno ei astudiaethau wrth ochr ei yrfa broffesiynol."}, {"text_idx": "#000018", "text": "\u201cDw i wrth fy modd i arwyddo cytundeb yma gyda\u2019r Scarlets,\u201d dywedodd."}, {"text_idx": "#000020", "text": "\u201cMwynheais fy nghyfle cyntaf yn y PRO14 yn erbyn un o\u2019r ochrau gorau yn y gystadleuaeth a gobeithio dyna\u2019r dechrau o beth sydd i ddod."}, {"text_idx": "#000022", "text": "Dywedodd prif hyfforddwr y Scarlets Glenn Delaney: \u201cYn amlwg mae Carwyn yn ddyn ifanc gyda dyfodol disglair o\u2019i flaen ac rydym yn falch iawn ei fod wedi arwyddo cytundeb pedair blynedd gyda\u2019r rhanbarth."}, {"text_idx": "#000023", "text": "\u201cYn gorfforol, mae Carwyn yn ased cryf i ni ac rydym yn teimlo cyfrifoldeb mawr i sicrhau\u2019r cyfleoedd gorau i\u2019w datblygiad. Rhaid gwneud yn siw\u0302r ein bod yn gwneud y pethau iawn o\u2019i safbwynt ef, er mwyn galluogi\u2019r datblygiad gorau iddo."}, {"text_idx": "#000024", "text": "\u201cEin bwriad pan ddaeth Sione i\u2019r clwb oedd i Carwyn ei weld fel mentor, a dysgu wrth chwaraewr sydd yn deall sut i ymarfer a sut i fod yn broffesiynol."}, {"text_idx": "#000025", "text": "\u201cMae Carwyn yn barod wedi derbyn blas o rygbi gyda\u2019r garfan hyn, ac rwy\u2019n siw\u0302r mae cefnogwyr y Scarlets yn edrych ymlaen at weld beth sydd ganddo i gynnig dros y tymhorau nesaf.\u201d"}]